આ અંગે મળતી માહિતી અનુસાર છેલ્લા ઘણા સમયથી દેશનો ખાંડ ઉદ્યોગ વિકટ પરિસ્થિતીમાંથી પસાર થઈ રહ્યો છે. શેરડીના વધુ પડતાં ઉત્પાદનને કારણે ખાંડનું ઉત્પાદનમાં પણ ઉછાળો આવ્યો હતો. આથી ખાંડનો સ્ટોક વધી જતાં ખાંડની બજાર કિંમત તદ્દન નીચી જતી રહેતા જેની અસર ગુજરાતની સહકારી સુગર ફેક્ટરીઓ પર પણ પડી છે. વર્ષ 2017-18ની સિઝનમાં શેરડીના ઓછા ભાવ મળતા ખેડૂતોમાં પણ નારાજગી જોવા મળી હતી. આ બધા વચ્ચે કેન્દ્ર સરકારને અનેક વખત રજૂઆત કર્યા બાદ સરકારે પહેલા 8500 કરોડ રૂપિયાની જોગવાઈ કરી સુગર મિલોને રાહત આપી છે. બીજી તરફ ખાંડના ભાવોમાં સમતુલા જાળવી રાખવા માટે સરકારે 30 લાખ મેટ્રિક ટનનો બફર સ્ટોક જાહેર કર્યો છે. સાથે જ ખાંડના ભાવ પણ 2900 રૂપિયા પ્રતિ ટન નક્કી કરી ખાંડ બજારને જીવંત રાખવા માટેના પ્રયાસો કરતાં આગામી દિવસોમાં ખાંડ ઉદ્યોગ આર્થિક પરિસ્થિતમાંથી બહાર આવે તેવી સંભાવનાઑ સેવાઇ રહી છે. ગુજરાતની સુગર મિલોને 1 લાખ 8 હજાર 262 બફર સ્ટોકની ફાળવણી કરવામાં આવી છે.